**ТЕХНИЧКЕ СПЕЦИФИКАЦИЈЕ**

**за јавну набавку радова у отвореном поступку**

**Уређење некатегорисаних атарских путева**

 **ЈН број 0020/2023**

**1.ВРСТА РАДОВА**

 Грађевински радови – радови нискоградње

Радови предвиђени набавком подразумевају радове на уређењу некатегорисаних атарских путева на територији Општине Блаце.

**Постојеће стање:**

Због елементарних непогода у 2023. години, дошло је до оштећења атарских путева на територији Општине Блаце. Таква ситуација омета нормално одвијање саобраћаја пољопривредних машина. Често због тога долази до кретања пољопривредне механизације по њивама и директно се оштећују пољопривредне културе. Због наведених разлога неопходно је уредити путеве.

**Ситуација:**

Атарски путеви су од значаја за функционисање сеоске средине. Путеви омогућавају брз приступ пољопривредним парцелама. Са изградњом пољских путева чини се вишеструка корист пољопривредним произвођачима. Путеве које ћемо обрађивати су јако лошем стању и тешко проходни. Трасе путева су недовољно дефинисане.

Приликом израде путева грађевинске машине ће вршити ископ земље искидање хумуса. Материјал ако је могуће гурати у страну.

**Коловозна конструкција:**

1. Урадити постељицу грађевинским машинама

2. Израда тампона од материјала д=5-10цм

3. Израда тампона од шљунка и каменог агрегата Д=7-20цм

**Одводњавање:**

Одводњавање се решава попречним и подужним нагибима коловоза и путним јарковима. На местима где је потребно уградити цевасте пропусте фи 400, 600, 1000. мм.

Радови на уређењу некатегорисаних атарских путева изводе се на основу техничког описа и предрачуна радова.

Наручилац за време извођењa радова обезбеђује стручни надзор.

**Локације:**

|  |  |  |  |  |
| --- | --- | --- | --- | --- |
| Р.бр. | Врста пута/опис | Катастарска парцелаикартастарска општина | Оквирна дужина | Ширина пута |
| 1 | Пољски пут: Сибница-Доња Рашица-Трбуње | 2945,3173КО Сибница, 173,184 КО Доња Рашица и 2348 КО Трбуње | 1.520 метара | 3,0 метра |
| 2 | Пољски пут Чунгула | 1722,1810,1843 и 4290 КО Чунгула | 2.685 метара | 3,0 метра |
| 3 | Пољски пут Ђуревац | 1626 КО Ђуревац | 1.400 метара | 3,0 метра |
| 4 | Пољски пут Барбатовац | 3418 КО Барбатовац | 700 метара | 3,0 метра |

**5.НАЧИН СПРОВОЂЕЊА КОНТРОЛЕ И ОБЕЗБЕЂЕЊЕ ГАРАНЦИЈЕ КВАЛИТЕТА**

Сви радови морају се изводити у складу са важећим прописима и СРПС стандардима за ту врсту радова. За све уграђене материјале, извођач радова је у обавези да достави одговарајуће доказе о квалитету којима доказује да квалитет уграђеног материјала одговара захтеваном квалитету.

За све изведене радове, извођач радова је у обавези да достави извештаје о испитивању израђене од стране овлашћене организације, којим доказује да је изведени квалитет радова одговара захтеваном квалитету.

**6.РОК ЗА ИЗВОЂЕЊЕ**

Рок за извођење одређује се понудом и уговором о извођењу.

Рок за извођење не може бити дужи од 20 календарских дана од дана увођења извођача у посао.